**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 27. martā Nr. 162**

(protokols Nr. 6, 46. p.)

**Par projekta pieteikuma “Madonas novada Rāceņu ezera ekspluatācijas noteikumu izstrādei” iesniegšanu**

Lauku atbalsta dienests sadarbībā ar Valsts zivju fondu 14.01.2025. ir izsludinājis projektu konkursu aktivitātē “Zinātniskās pētniecības programmu finansēšana un līdzdalība starpvalstu sadarbībā zinātniskajos pētījumos zivsaimniecībā, izņemot tādu iesniegto programmu un pētījumu finansēšanu, kuri pretendē uz finansējuma saņemšanu no citu valsts vai Eiropas Savienības fondu finansējuma, 1.kārta”, Madonas novada pašvaldība ir sagatavojusi projekta iesniegumu “Madonas novada Rāceņu ezera ekspluatācijas noteikumu izstrādei”.

Projekta ietvaros paredzēts izstrādāt Rāceņa ezera ekspluatācijas noteikumus kuru ietvaros arī tiks izstrādāti zivsaimnieciskā stratēģija un zivsaimnieciskās ekspluatācijas noteikumi saskaņā ar [01.01.2006.](https://likumi.lv/ta/jaunakie/stajas-speka/2006/01/01/) MK noteikumiem Nr. 1014 Ūdens objektu ekspluatācijas (apsaimniekošanas) noteikumu izstrādāšanas kārtība.

Projekta kopējās izmaksas EUR 9801,00 (deviņi tūkstoši astoņi simti viens euro, 00 centi), t.sk. Zivju fonda finansējums EUR 4961,00 (četri tūkstoši seši simti viens euro, 00 centi), Madonas novada pašvaldības līdzfinansējums EUR   4840,00 (četri tūkstoši astoņi simti četrdesmit euro, 00 centi).

Noklausījusies sniegto informāciju, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Sagatavot un iesniegt projektu “Zivsaimnieciskās ekspluatācijas noteikumu izstrāde Rāceņu un Salu ezeram” Lauku atbalsta dienestā izsludinātajā projektu konkursa aktivitātē “Zinātniskās pētniecības programmu finansēšana un līdzdalība starpvalstu sadarbībā zinātniskajos pētījumos zivsaimniecībā, izņemot tādu iesniegto programmu un pētījumu finansēšanu, kuri pretendē uz finansējuma saņemšanu no citu valsts vai Eiropas Savienības fondu finansējuma”.
2. Apstiprināt Projekta kopējās izmaksas EUR 9801,00 (deviņi tūkstoši astoņi simti viens euro, 00 centi), t.sk. Zivju fonda finansējums EUR 4961,00 (četri tūkstoši seši simti viens euro, 00 centi), Madonas novada pašvaldības līdzfinansējums EUR   4840,00 (četri tūkstoši astoņi simti četrdesmit euro, 00 centi).
3. Nodrošināt projekta “Madonas novada Rāceņu ezera ekspluatācijas noteikumu izstrādei” priekšfinansējumu EUR 9801,00 (deviņi tūkstoši astoņi simti viens euro, 00 centi)apmērā no pašvaldības 2025.gada budžeta līdzekļiem un līdzfinansējumu EUR   4840,00 (četri tūkstoši astoņi simti četrdesmit euro, 00 centi) apmērā no Madonas novada pašvaldības 2025. gada budžeta nesadalītajiem līdzekļiem, kas ņemti no Madonas pilsētas apvienības 2024.gada atlikuma.
4. Lēmuma izpildi uzdot Projektu ieviešanas nodaļai.

Domes priekšsēdētājs A.Lungevičs

*Rēķe-Madalāne 27865667*